
Pázmánd Község Önkormányzat Képviselő-testülete Gazdasági Bizottságának 2015. február 26.-án megtartott rendes nyílt ülésének jegyzőkönyvéből.

Pázmánd Község Önkormányzat Képviselő-testülete

Gazdasági Bizottsága

20/2015.(II.26.) sz. határozata

a civil szervezetek részére pályázati kiírás 2015 évre
Pázmánd Község Önkormányzat Képviselő-testületének Gazdasági Bizottsága megvizsgálta a Civil szervezetek részére a 2015. évi pályázati kiírást és az alábbi javaslatot teszi a Képviselő-testület felé:

A Gazdasági Bizottság javasolja a Képviselő-testületnek a civil szervezetek 2015. évi pályázati kiírás elfogadását a beterjesztett formában azzal a kiegészítéssel, hogy a pályázatok benyújtásának határideje 2015. március 31.

Pályázati kiírás a határozat mellékletét képezi.

Határidő: következő Képviselő-testületi ülés

Felelős:    bizottság elnöke, jegyző

A kiadmány hiteles.

Pázmánd, 2015. február 27.
Járfás Péterné

jegyző
PÁLYÁZATI KIÍRÁS CIVIL SZERVEZETEK

2015. évi támogatására

Pázmánd község Önkormányzatának Képviselő-testülete pályázatot hirdet az Önkormányzat költségvetésében civil szervezetek számára elkülönített keret terhére

Pázmánd Község Önkormányzat Képviselő-testület megtárgyalta a civil szervezetek részére helyi pályázat kiírását 2015 évre, és az alábbi határozatot hozta:

Támogatási cél:

Pályázat alapján a civil szervezetek részére támogatás nyújtható

a.) működési kiadásaik finanszírozásához,

b.) a szervezet által szervezett rendezvények, programok megvalósításához,

c.) a szervezet által benyújtott pályázatok önrészének biztosításához,

d.) hazai és nemzetközi kapcsolataik ápolásával, működtetésével kapcsolatos kiadások fedezéséhez.

Pályázatot nyújthat be: 

A Pázmánd község közigazgatási területén működő, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) alapján Magyarországon nyilvántartásba vett civil szervezet, civil társaság. 

A pályázat benyújtásának módja:

A pályázatot Pázmánd község Önkormányzatának 10/2014. (VI.25.) önkormányzati rendelet 1. számú melléklete szerinti pályázati adatlapon, a pályázati felhívásban megjelölt mellékletekkel együtt kell benyújtani Pázmánd község Polgármesteréhez címezve az átvételt igazoltatva személyesen, vagy ajánlott postai küldeményként.

A pályázati adatlap beszerezhető a Pázmándi Polgármesteri Hivatalban, valamint letölthető a www.pazmand.hu internetes honlapról. 

Kötelező mellékletek:

a) a civil szervezetek törvényszéki (Megyei Bíróság) nyilvántartásba vételéről szóló okirat száma;

b) a civil szervezet hatályos alapszabálya, vagy működési egyéb alapdokumentumának a szervezet vezetője által hitelesített másolat;

c) nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról;

d) közzétételi kérelem a c) pont szerinti érintettség fennállása esetén;

e) nyilatkozat arról, hogy a civil szervezetnek esedékessé vált és meg nem fizetett köztartozása nincs;

f) nyilatkozat arról, hogy a megszüntetésére irányadó jogszabályban meghatározott eljárás ellene nincs folyamatban;

g) nyilatkozat arról, hogy megfelel a rendezett munkaügyi kapcsolatok követelményeinek;

h) A szervezet tárgyévi költségvetését csatolni kell;

i) A pályázati adatlapon kötelező mellékletként előírt igazolást a mérlegbeszámoló bírósági letétbe helyezéséről a pályázat benyújtását megelőző évre vonatkozóan kell dokumentálni. Amennyiben ez a pályázat benyújtására meghatározott határidőig nem áll rendelkezésre, a pályázó köteles 2015. május 31-ig pótlólag becsatolni, mely a támogatási szerződésben a támogatási összeg folyósítási feltételeként kerül meghatározásra.

A pályázat benyújtásának határideje:

2015. március 31.

A pályázat elbírálása:

A benyújtott pályázatokat a Gazdasági Bizottság véleményezi, a támogatás odaítéléséről a képviselő-testület dönt a pályázat benyújtási határidejét követő soros ülésen. 

A pályázat eredményéről – a döntést követő 15 napon belül – a pályázók írásban értesítést kapnak. Amennyiben a pályázó támogatásban részesülhet, a döntéssel egyidejűleg tájékoztatást kap a támogatás szerződés megkötésének tervezett időpontjáról. 

A pályázati támogatás igénybevétele:

A támogatásban részesített szervezettel az Önkormányzat támogatási szerződést köt. A támogatási szerződés tartalmi elemeit a 10/2014. (VI.25.) önkormányzati rendelet 2. számú melléklete rögzíti. 

A támogatási szerződés megkötését követően a támogatás kedvezményezettjének neve, a támogatás összege és a támogatási cél Pázmánd község hivatalos internetes honlapján közzétételre kerül a támogatási szerződés aláírását követő 15 napon belül. 

A pályázó köteles együttműködési megállapodás kötni. Az együttműködési megállapodást a támogatási szerződés megkötésétől számított 30 napon belül kell megkötni. Ennek általános elemei az alábbiak:

Az együttműködési megállapodás főbb tartalmi elemei:

a felek közös akarata az együttműködésre,

az együttműködés területei és megvalósítás módja,

egymás ülésein való kölcsönös képviselet meghatározása,

kölcsönös támogatás és segítés a község fejlesztésében, a szolgáltatások minőségének elősegítésében, a közigazgatási feladatok szervezésében,

az együttműködési megállapodást a polgármester és a civil szervezet vezetője írja alá.

A pályázattal kapcsolatban konzultációs lehetőséget a jegyző biztosít ügyfélfogadási időben személyesen, vagy az 22/238 005-ös telefonszámon. 

A pályázati támogatás felhasználásának, elszámolásának rendje:

A támogatás kifizetésére, elszámolására a támogatási szerződésben meghatározottak az irányadók. 

A támogatott szervezet a támogatás felhasználásáról számadást köteles adni a támogatási szerződésben megjelölt határidőig és módon. A számadást Pázmánd Község Önkormányzata Képviselő-testületének Gazdasági Bizottságához kell benyújtani, amely a számadást a jogszabályi előírások alapján ellenőrzi. Az ellenőrzés eredményéről a támogatott szervezet írásban értesítést kap. 








Pázmánd község Önkormányzatának 









Képviselő-testülete

Záradék:

Jóváhagyta Pázmánd Község Önkormányzatának Képviselő-testülete a ---/2015.(……) önkormányzati határozatával.

Pázmánd, 2015. február 26.

Dr. Virányiné Dr Reichenbach Mónika

